Eyni zamanda, bizim qanunvericilik imkan verir ki, vətəndaşın hüquqlarını onun qanuni nümayəndəsi qorusun. Buna da Mülki Prosessual Məcəllə imkan verir. Yəni biz bu-nu belə bir dar çərçivəyə salmalı deyilik. Hələ mən nə qədər qeyri-hökumət təşkilatının pulsuz hüquqi yardım göstərdiyini demirəm. Demək istəyirəm ki, vətəndaşın hüquqlarının müdafiəsi deyəndə biz təkcə Vəkillər Kollegiyasının üzvlərini nəzərdə tutmamalıyıq. Əslində, vəziyyət heç də burada təqdim olunan qədər də acınacaqlı deyil.